Alessandro Bastrini

Alessandro Bastrini (Ël Dòm, 3 d'avril dël 1987) a l'é'n fotbaleur piemontèis, difensor dël Sassuolo, prëstà a la Sampdoria.

 Cariera 

Chërsù ant la squadra dij giovo dl'Inter, a 14 ani a l'é passà al Como andoa a l'é restà për quatr ani. Dël 2005 a ven catà da la Sampdoria andoa, mersì a la volontà dl'antreneur Walter Novellino, as antren-a con la prima squadra e a l'ha giugà soa prima partìa an Serie A al 7 ëd magg dël 2006, contra 'l Livorno. 

Ant la stagion 2006-07 a l'ha giugà 6 partìe e n'ann dòp a l'ha tacà 'dcò a giughé an Copa UEFA (prima ocasion la partìa giugà da la Sampdoria contra l'Alborg).

Dël gené dël 2008 a l'é passà al Modena, andoa a l'ha giugà 13 partìe e andoa a l'é restà fin-a a la fin dël campionà. Dël 2008-09 la Sampdoria a l'ha amprëstalo al Sassuolo, sempre an Serie B

 Selession italian-a 

A l'é stàit ciamà për la prima vira ant la selession italian-a (Under 21) al 5 d'otóber dël 2007. L'antreneur Pierluigi Casiraghi a l'ha ciamalo për le partìe 'd qualificassion al Campionà Europengh dël 2009 (an Svessia) che a son giugasse contra Grecia e Croassia.

Categorìa:Fotbaleur piemontèis